title: 2004/722/ES: Rozhodnutie Európskeho parlamentu z 21. apríla 2004 o uzavretí účtov šiesteho, siedmeho a ôsmeho Európskeho rozvojového fondu za finančný rok 2002

text:
               21.4.2004

               SK

               Úradný vestník Európskej únie

               L 330/16

         ROZHODNUTIE EURÓPSKEHO PARLAMENTU
   z 21. apríla 2004
   o uzavretí účtov šiesteho, siedmeho a ôsmeho Európskeho rozvojového fondu za finančný rok 2002
   (2004/722/ES)

    ---documentbreak---

               21.4.2004

               SK

               Úradný vestník Európskej únie

               L 330/16

         UZNESENIE
   Európskeho parlamentu obsahujúce sprievodné poznámky k rozhodnutiu o udelení absolutória Komisii v súvislosti s plnením rozpočtu šiesteho, siedmeho a ôsmeho Európskeho rozvojového fondu za finančný rok 2002


title: Rozhodnutie Predsedníctva Európskeho parlamentu z 15. septembra 2014 , ktorým sa menia vykonávacie pravidlá k štatútu poslancov Európskeho parlamentu

text:
               30.9.2014

               SK

               Úradný vestník Európskej únie

               C 340/3

         ROZHODNUTIE PREDSEDNÍCTVA EURÓPSKEHO PARLAMENTU
   z 15. septembra 2014,
   ktorým sa menia vykonávacie pravidlá k štatútu poslancov Európskeho parlamentu
   2014/C 340/04
   PREDSEDNÍCTVO EURÓPSKEHO PARLAMENTU,
   so zreteľom na Zmluvu o fungovaní Európskej únie, a najmä na jej článok 223 ods. 2,
   so zreteľom na štatút poslancov Európskeho parlamentu (1) (ďalej len „štatút“),
   so zreteľom na články 10 a 25 rokovacieho poriadku Európskeho parlamentu,
   keďže:

               (1)

               Niektorým poslancom Európskeho parlamentu sa naďalej vyplácajú platy, dočasné príspevky a dôchodky v súlade s ich príslušnými vnútroštátnymi systémami, keďže v roku 2009 využili možnosť podľa článku 25 štatútu. Takéto rozhodnutia sú konečné a neodvolateľné v súlade s článkom 26 ods. 2 štatútu a sú platné počas celého obdobia trvania ich mandátu v Európskom parlamente v súlade s článkom 25 ods. 1 štatútu.

               (2)

               Podľa článku 81 ods. 4 vykonávacích pravidiel k štatútu poslancov Európskeho parlamentu (2) (ďalej len „vykonávacie pravidlá“) majú takíto poslanci stále nárok na úhradu zdravotných výdavkov Parlamentom za predpokladu, že poberajú dôchodok podľa vnútroštátneho systému a nemajú základné poistenie pre prípad choroby.

               (3)

               Uplatňovanie článku 81 ods. 4 vykonávacích pravidiel sa ukázalo nedostatočné na pokrytie všetkých prípadov, v ktorých by poslanci mali mať nárok na úhradu zdravotných výdavkov Parlamentom.

               (4)

               Ak počas mandátu poslanec trpí uznanou vážnou chorobou, ktorá mu bráni v dokončení mandátu, Parlament by mal zabezpečiť, za predpokladu, že sú splnené príslušné podmienky, aby potrebná prebiehajúca liečba pokračovala tak dlho, ako je to zo zdravotného hľadiska nevyhnutné.

               (5)

               Predovšetkým by mala byť úhrada zdravotných výdavkov obmedzená na prípady, v ktorých bola vážna choroba spôsobená udalosťou, ktorá nastala počas mandátu poslanca a zabránila mu vykonávať jeho zvyšnú časť, uvedená choroba bola Parlamentom uznaná za vážnu počas mandátu poslanca a liečba sa začala počas mandátu poslanca.

               (6)

               Okrem toho v prípade, že zdravotné výdavky sú čiastočne uhrádzané na vnútroštátnej úrovni, zodpovednosť Parlamentu v súvislosti s týmito výdavkami by mala byť len doplnková,

         PRIJALO TOTO ROZHODNUTIE:
   Článok 1
   V článku 81 vykonávacích pravidiel sa dopĺňa tento odsek:

      „5.   Bývalí poslanci, ktorí poberajú dôchodok podľa vnútroštátneho systému podľa článku 25 alebo článku 29 štatútu a trpia uznanou vážnou chorobou, majú nárok na úhradu svojich zdravotných výdavkov spojených s pokračovaním prebiehajúcej liečby v súlade s podmienkami stanovenými v týchto vykonávacích pravidlách za predpokladu, že:

                  a)

                  táto vážna choroba bola spôsobená udalosťou, ku ktorej došlo počas mandátu a zabránila poslancovi vykonávať jeho zvyšnú časť;

                  b)

                  Parlament chorobu uznal za vážnu chorobu počas mandátu poslanca a

                  c)

                  liečba choroby sa začala počas mandátu poslanca.

            Ak má bývalý poslanec základné poistenie, tento nárok sa uplatňuje ako doplnkový, t. j. len na tie náklady, ktoré nie sú pokryté základným poistením.“

   Článok 2
   1.   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   2.   Toto rozhodnutie sa uplatňuje od 1. júla 2014.

      (1)  Rozhodnutie Európskeho parlamentu 2005/684/ES, Euratom z 28. septembra 2005, ktorým sa prijíma štatút poslancov Európskeho parlamentu (Ú. v. EÚ L 262, 7.10.2005, s. 1).

      (2)  Rozhodnutie Predsedníctva Európskeho parlamentu z 19. mája a 9. júla 2008, ktorým sa uplatňujú vykonávacie pravidlá k štatútu poslancov Európskeho parlamentu (Ú. v. EÚ C 159, 13.7.2009, s. 1).


title: 2005/25/ES, Euratom: Rohodnutie Rady z 21. júna 2004, ktorým sa vymenúva jeden švédsky člen Hospodárskeho a sociálneho výboru

text:
               19.1.2005

               SK

               Úradný vestník Európskej únie

               L 15/8

         ROHODNUTIE RADY
   z 21. júna 2004,
   ktorým sa vymenúva jeden švédsky člen Hospodárskeho a sociálneho výboru
   (2005/25/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 259,
   so zreteľom na Zmluvu o založení Európskeho spoločenstva pre atómovú energiu, najmä na jej článok 167,
   so zreteľom na rozhodnutie Rady 2002/758/ES, Euratom zo 17. septembra 2002 ktorým sa menujú členovia Hospodárskeho a sociálneho výboru na obdobie od 21. septembra 2002 do 20. septembra 2006 (1),

         so zreteľom na predloženú kandidatúru švédskej vlády,
   po získaní stanoviska Komisie Európskej únie,
   ROZHODLA TAKTO:
   Jediný článok
   Thomas JANSON je vymenovaný za člena Hospodárskeho a sociálneho výboru ako náhrada za Una WESTERLUNDA na zvyšok jeho funkčného obdobia, ktoré trvá do 20. septembra 2006.

      V Luxemburgu 21. júna 2004

            Za Radu

            predseda

         J. WALSH

      (1)  Ú.v. ES L 253, 21.9.2002, s. 9.


Dôležité právne oznámenie

|

31985D0071

Rozhodnutie Komisie z 21. decembra 1984, ktoré sa týka zoznamu chemických látok avizovaných v súlade so smernicou Rady 67/548/EHS o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok

Úradný vestník L 030 , 02/02/1985 S. 0033 - 0034 Fínske špeciálne vydanie: Kapitola 13 Zväzok 14 S. 0150  Španielske špeciálne vydanie: Kapitola 13 Zväzok 18 S. 0196  Švédske špeciálne vydanie: Kapitola 13 Zväzok 14 S. 0150  Portugalské špeciálne vydanie Kapitola 13 Zväzok 18 S. 0196  CS.ES Kapitola 13 Zväzok 008 S. 5  ET.ES Kapitola 13 Zväzok 008 S. 5  HU.ES Kapitola 13 Zväzok 008 S. 5  LT.ES Kapitola 13 Zväzok 008 S. 5  LV.ES Kapitola 13 Zväzok 008 S. 5  MT.ES Kapitola 13 Zväzok 008 S. 5  PL.ES Kapitola 13 Zväzok 008 S. 5  PL.ES Kapitola 13 Zväzok 008 S. 6  SK.ES Kapitola 13 Zväzok 008 S. 5  SL.ES Kapitola 13 Zväzok 008 S. 5

		Rozhodnutie Komisiez 21. decembra 1984,ktoré sa týka zoznamu chemických látok avizovaných v súlade so smernicou Rady 67/548/EHS o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok(85/71/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok [1], naposledy zmenenú a doplnenú smernicou 79/831/EHS [2], najmä na jej článok 13,keďže článok 13 ods. 2 smernice 67/548/EHS ustanovuje, že Komisia má viesť zoznam látok oznámených v súlade so smernicou;keďže článok 13 ods. 3 smernice 67/548/EHS ustanovuje, že forma tohto zoznamu a v ňom obsiahnuté informácie majú byť určené postupom ustanoveným v článku 21;keďže zoznam by mal byť uverejnený v súlade s cieľmi smernice 67/548/EHS, a to ochranou ľudí a životného prostredia pred rizikami, ktoré by mohli vyplynúť v dôsledku uvádzania nových látok na trh;keďže opatrenia ustanovené v tomto rozhodnutí sú v súlade so stanoviskom Výboru pre prispôsobenie technickému pokroku smerníc na odstránenie technických prekážok v obchode v oblasti nebezpečných látok a prípravkov,ROZHODLA TAKTO:Článok 1Zoznam chemických látok, ktorý má Komisia viesť podľa článku 13 ods. 2 smernice 67/548/EHS, ďalej len "zoznam", sa vypracováva v súlade s ustanoveniami uvedenými v prílohe.Článok 2Zoznam chemických látok oznámených podľa článku 6 smernice 67/548/EHS pred 1. júlom v roku uverejnenia zoznamu EINECS sa uverejňuje v Úradnom vestníku Európskych spoločenstiev do 31. decembra tohto istého roku. Dodatky k tomuto zoznamu sa uverejňujú v Úradnom vestníku Európskych spoločenstiev najneskôr do 31. decembra každého nasledujúceho roku a zahŕňajú obdobie od 1. júla predchádzajúceho roku do 30. júna roku, v ktorom sú uverejnené.V Bruseli 21. decembra 1984Za KomisiuKarl-Heinz narjesčlen Komisie[1] Ú. v. ES 196, 16.8.1967, s. 1.[2] Ú. v. ES L 259, 15.10.1979, s. 10.--------------------------------------------------PRÍLOHAPostup na prípravu zoznamu1. Zoznam sa pripravuje a vedie Komisiou na základe informácií predložených orgánmi členských štátov podľa článku 9 smernice.2. Zoznam obsahuje o každej uvedenej látke tieto informácie:- číslo oznámenia,- identita látky.Navyše, ak ide o nebezpečnú látku, v zozname sa uvádza jej klasifikácia v súlade s článkom 4 smernice, po jej zaradení do prílohy I k uvedenej smernici a číslo EHS tejto látky.3. V súlade s ustanoveniami odseku 4 sa identita látky vyjadruje:- jej obchodným názvom(ami) a- jej chemickým názvom podľa názvoslovia IUPAC4. Tam, kde to príslušný orgán členského štátu podľa článku 11 uvedenej smernice vyžaduje, môže byť identita látky vyjadrená len jej obchodným názvom(ami), ktorý(é) uvádza oznamovateľ podľa článku 6.1 uvedenej smernice.V prípade ak ide o nebezpečnú látku, môže byť jej identita zaznamenaná až do doby, kým látka nie je zaradená do prílohy I k uvedenej smernici. Po jej doplnení do prílohy I sa do zoznamu doplnia názvy uvedené v prílohe.V prípade látky, ktorá nie je klasifikovaná ako nebezpečná, môže byť identita tejto látky zaznamenaná po dobu nepresahujúcu tri roky od jej prvého zaradenia do zoznamu. Avšak s cieľom zabezpečenia dodržiavania článku 7 ods. 3 smernice, tam kde podľa stanoviska príslušného orgánu chemický názov podľa názvoslovia IUPAC sám obsahuje informácie týkajúce sa obchodného využitia alebo výroby, sa látka zaraďuje iba pod svojim obchodným názvom(ami) na tak dlho, ako tento príslušný orgán považuje za potrebné.--------------------------------------------------


title: Rozhodnutie Rady (SZBP) 2017/348 z 27. februára 2017, ktorým sa predlžuje mandát osobitného zástupcu Európskej únie v Kosove (Týmto označením nie sú dotknuté pozície k štatútu a označenie je v súlade s rezolúciou BR OSN č. 1244(1999) a so stanoviskom Medzinárodného súdneho dvora k vyhláseniu nezávislosti Kosova. )

text:
                  28.2.2017

                  SK

                  Úradný vestník Európskej únie

                  L 50/75

            ROZHODNUTIE RADY (SZBP) 2017/348
      z 27. februára 2017,
      ktorým sa predlžuje mandát osobitného zástupcu Európskej únie v Kosove (*1)

      RADA EURÓPSKEJ ÚNIE,
      so zreteľom na Zmluvu o Európskej únii, a najmä na jej článok 33 a článok 31 ods. 2,
      so zreteľom na návrh vysokého predstaviteľa Únie pre zahraničné veci a bezpečnostnú politiku,
      keďže:

                  (1)

                  Rada prijala 4. augusta 2016 rozhodnutie (SZBP) 2016/1338, ktorým sa mení rozhodnutie (SZBP) 2015/2052, ktorým sa predlžuje mandát osobitného zástupcu Európskej únie v Kosove (1), a ktorým sa pani Nataliya APOSTOLOVA vymenúva za osobitného zástupcu Európskej únie (OZEÚ) v Kosove. Mandát OZEÚ má uplynúť 28. februára 2017.

                  (2)

                  Mandát OZEÚ by sa mal predĺžiť o ďalšie obdobie 16 mesiacov.

                  (3)

                  OZEÚ bude vykonávať mandát v situácii, ktorá sa môže zhoršiť a mohla by brániť dosahovaniu cieľov vonkajšej činnosti Únie uvedených v článku 21 zmluvy,

            PRIJALA TOTO ROZHODNUTIE:
      Článok 1
      Osobitný zástupca Európskej únie
      Mandát pani Nataliye APOSTOLOVEJ ako OZEÚ sa predlžuje do 30. júna 2018. Rada môže na základe posúdenia Politického a bezpečnostného výboru (PBV) a na návrh vysokého predstaviteľa Únie pre zahraničné veci a bezpečnostnú politiku (VP) rozhodnúť, že sa mandát OZEÚ skončí skôr.
      Článok 2
      Ciele politiky
      Mandát OZEÚ vychádza z cieľov politiky Únie v Kosove. Tieto ciele zahŕňajú zohrávanie vedúcej úlohy pri presadzovaní stabilného, životaschopného, mierumilovného, demokratického a mnohonárodnostného Kosova; posilňovanie stability v regióne a prispievanie k spolupráci v regióne a k dobrým susedským vzťahom na západnom Balkáne; presadzovanie Kosova, ktoré dodržiava zásady právneho štátu, chráni menšiny a kultúrne a náboženské dedičstvo; podporu európskej perspektívy Kosova a približovania sa k Únii v súlade s perspektívou tohto regiónu a v súlade s Dohodu o stabilizácii a pridružení medzi Európskou úniou a Európskym spoločenstvom pre atómovú energiu na jednej strane a Kosovom na strane druhej (2) (ďalej len „dohoda o stabilizácii a pridružení“) a rozhodnutím Rady (EÚ) 2015/1988 (3) a v súlade s príslušnými závermi Rady.
      Článok 3
      Mandát
      Na dosiahnutie cieľov politiky sa OZEÚ udeľuje mandát:

                  a)

                  ponúkať poradenstvo a podporu Únie v politickom procese;

                  b)

                  presadzovať celkovú politickú koordináciu Únie v Kosove;

                  c)

                  posilňovať prítomnosť Únie na celom území Kosova a zabezpečovať jej súdržnosť a účinnosť;

                  d)

                  na miestnej úrovni politicky usmerňovať vedúceho misie Európskej únie na podporu právneho štátu v Kosove (EULEX KOSOVO) vrátane politických aspektov otázok týkajúcich sa výkonných funkcií;

                  e)

                  zabezpečovať súlad a súdržnosť činností Únie v Kosove, a to aj pri miestnom riadení prechodu misie EULEX v prípade možného presunu činností podľa potreby na OZEÚ/Úrad EÚ a/alebo miestne orgány;

                  f)

                  podporovať európsku perspektívu Kosova a približovanie sa k Únii v súlade s európskou perspektívou tohto regiónu a v súlade s dohodou o stabilizácii a pridružení a rozhodnutím (EÚ) 2015/1988 a v súlade s príslušnými závermi Rady prostredníctvom cielenej komunikácie s verejnosťou a prostredníctvom podporných činností Únie, ktorých cieľom je zabezpečiť, aby verejnosť v Kosove lepšie porozumela otázkam súvisiacim s Úniou vrátane práce misie EULEX a viac ich podporovala;

                  g)

                  s pomocou všetkých prostriedkov a nástrojov, ktoré má OZEÚ k dispozícii, a za podpory Úradu EÚ v Kosove monitorovať, podporovať a uľahčovať v súlade s príslušnými inštitucionálnymi právomocami a zodpovednosťami dosahovanie pokroku v súvislosti s politickými, hospodárskymi a európskymi prioritami, a zároveň podporovať vykonávanie dohody o stabilizácii a pridružení, a to aj prostredníctvom Európskeho programu reforiem;

                  h)

                  prispievať k rozvoju a upevňovaniu dodržiavania ľudských práv a základných slobôd v Kosove, a to aj vzhľadom na ženy a deti a ochranu menšín, v súlade s politikou Únie v oblasti ľudských práv a s usmerneniami Únie pre oblasť ľudských práv;

                  i)

                  napomáhať pri vykonávaní dialógu medzi Belehradom a Prištinou, ktorý Únia uľahčila;

                  j)

                  podporovať podľa potreby mandát špecializovaných komôr a špecializovanej prokuratúry, a to aj prostredníctvom komunikácie a informovanosti.

            Článok 4
      Vykonávanie mandátu
      1.   OZEÚ je zodpovedný za vykonávanie mandátu pod vedením VP.
      2.   PBV je s OZEÚ v úzkom spojení a je jeho hlavným styčným bodom s Radou. PBV strategicky usmerňuje a politicky riadi činnosť OZEÚ v rámci mandátu bez toho, aby boli dotknuté právomoci VP.
      3.   OZEÚ svoju činnosť úzko koordinuje s Európskou službou pre vonkajšiu činnosť (ESVČ) a s jej príslušnými útvarmi.
      Článok 5
      Financovanie
      1.   Finančná referenčná suma určená na úhradu výdavkov spojených s mandátom OZEÚ v období od 1. marca 2017 do 30. júna 2018 je 3 615 000 EUR.
      2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie. Účasť fyzických a právnických osôb na zadávaní verejných zákaziek zo strany OZEÚ je otvorená bez obmedzenia. Okrem toho sa na tovar zakúpený zo strany OZEÚ nevzťahuje pravidlo pôvodu.
      3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
      Článok 6
      Vytvorenie a zloženie tímu
      1.   Na pomoc OZEÚ pri vykonávaní mandátu OZEÚ a na prispievanie k súdržnosti, viditeľnosti a účinnosti celkovej činnosti Únie v Kosove sa prideľuje osobitný personál. V rámci mandátu OZEÚ a zodpovedajúcich dostupných finančných prostriedkov zodpovedá OZEÚ za vytvorenie tímu. Tím zahŕňa odborníkov na osobitné politické otázky podľa požiadaviek mandátu. OZEÚ bezodkladne informuje Radu a Komisiu o zložení tímu.
      2.   Členské štáty, inštitúcie Únie a ESVČ môžu navrhnúť vyslanie personálu na prácu pre OZEÚ. Plat takto vyslaného personálu hradí vysielajúci členský štát, vysielajúca inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
      3.   Všetci členovia vyslaného personálu naďalej administratívne podliehajú vysielajúcemu členskému štátu, vysielajúcej inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
      Článok 7
      Výsady a imunity OZEÚ a personálu OZEÚ
      Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a pre členov personálu OZEÚ, sa podľa potreby dohodnú s hostiteľskými stranami. Členské štáty a ESVČ poskytnú na tento účel všetku potrebnú podporu.
      Článok 8
      Bezpečnosť utajovaných skutočností EÚ
      1.   OZEÚ a členovia tímu OZEÚ dodržiavajú bezpečnostné zásady a minimálne normy stanovené v rozhodnutí Rady 2013/488/EÚ (4).
      2.   VP je oprávnený sprístupniť NATO/KFOR utajované skutočnosti a dokumenty EÚ do stupňa utajenia „CONFIDENTIEL UE/EU CONFIDENTIAL“, ktoré sa vypracovali na účely danej akcie, v súlade s bezpečnostnými predpismi na ochranu utajovaných skutočností EÚ.
      3.   VP je taktiež v súlade s prevádzkovými potrebami OZEÚ oprávnený poskytnúť Organizácii Spojených národov (OSN) a Organizácii pre bezpečnosť a spoluprácu v Európe (OBSE) utajované skutočnosti a dokumenty EÚ do stupňa utajenia „RESTREINT UE/EU RESTRICTED“, ktoré sa vypracovali na účely danej akcie, v súlade s bezpečnostnými predpismi na ochranu utajovaných skutočností EÚ. Na tento účel sa vypracujú miestne dojednania.
      4.   VP je splnomocnený poskytnúť tretím stranám pridruženým k tomuto rozhodnutiu neutajované dokumenty EÚ o rokovaniach Rady týkajúcich sa danej akcie, na ktoré sa vzťahuje služobné tajomstvo podľa článku 6 ods. 1 rokovacieho poriadku Rady.
      Článok 9
      Prístup k informáciám a logistická podpora
      1.   Členské štáty, Komisia a Generálny sekretariát Rady zabezpečujú, aby mal OZEÚ prístup ku všetkým relevantným informáciám.
      2.   Delegácia Únie a/alebo členské štáty podľa potreby poskytujú logistickú podporu v regióne.
      Článok 10
      Bezpečnosť
      V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade s mandátom OZEÚ a na základe bezpečnostnej situácie v oblasti pôsobnosti všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod jeho priamym vedením, a to predovšetkým tak, že:

                  a)

                  na základe usmernení ESVČ vypracuje konkrétny bezpečnostný plán zahŕňajúci konkrétne fyzické, organizačné a procedurálne bezpečnostné opatrenia pre riadenie bezpečného presunu personálu do oblasti pôsobnosti a v rámci nej, ako aj riadenie bezpečnostných incidentov, a ďalej pohotovostný plán a evakuačný plán;

                  b)

                  zabezpečuje, aby boli všetci členovia personálu nasadzovaní mimo Únie poistení pre prípad zvýšeného rizika, ako si to vyžaduje situácia v oblasti pôsobnosti;

                  c)

                  zabezpečuje, aby sa všetci členovia tímu OZEÚ, ktorí sa majú nasadiť mimo Únie, vrátane miestneho zmluvného personálu, pred presunom do oblasti pôsobnosti alebo bezprostredne po ňom zúčastnili na primeranom bezpečnostnom výcviku podľa stupňa rizikovosti, ktorý tejto oblasti pridelila ESVČ;

                  d)

                  zabezpečuje vykonávanie všetkých dohodnutých odporúčaní vypracovaných na základe pravidelných posúdení bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy o pokroku a správy o vykonávaní mandátu.

            Článok 11
      Podávanie správ
      OZEÚ pravidelne podáva ústne a písomné správy VP. OZEÚ podľa potreby pravidelne podáva správy PBV. OZEÚ podľa potreby podáva správy aj pracovným skupinám Rady. Pravidelné správy sa rozosielajú prostredníctvom siete COREU. OZEÚ môže podávať správy aj Rade pre zahraničné veci. V súlade s článkom 36 zmluvy sa OZEÚ môže podieľať na informovaní Európskeho parlamentu.
      Článok 12
      Koordinácia
      1.   V záujme dosiahnutia cieľov politiky Únie prispieva OZEÚ k jednotnosti, konzistentnosti a účinnosti činnosti Únie a pomáha zabezpečovať, aby všetky nástroje Únie a činnosti členských štátov pôsobili súdržne. Činnosť OZEÚ sa koordinuje s činnosťou Komisie, ako aj s činnosťou ďalších OZEÚ, ktorí pôsobia v regióne. OZEÚ pravidelne informuje misie členských štátov a delegácie Únie.
      2.   Na mieste sa udržiavajú úzke vzťahy s príslušnými vedúcimi misií členských štátov a vedúcimi delegácií Únie v regióne. Tieto osoby vyvíjajú maximálne úsilie na pomoc OZEÚ pri vykonávaní mandátu. OZEÚ na miestnej úrovni politicky usmerňuje vedúceho misie EULEX KOSOVO, a to aj o politických aspektoch otázok týkajúcich sa výkonných funkcií. OZEÚ a veliteľ civilných operácií sa podľa potreby vzájomne radia.
      3.   OZEÚ je tiež v spojení s príslušnými miestnymi orgánmi a s inými medzinárodnými a regionálnymi aktérmi pôsobiacimi na mieste.
      4.   OZEÚ spolu s ostatnými aktérmi Únie prítomnými v oblasti zabezpečuje šírenie a výmenu informácií medzi aktérmi Únie v oblasti s cieľom dosiahnuť vysoký stupeň spoločnej informovanosti o situácii a jej spoločného hodnotenia.
      Článok 13
      Pomoc súvisiaca s nárokmi
      OZEÚ a personál OZEÚ pomáhajú pri poskytovaní informácií pri riešení všetkých nárokov a záväzkov, ktoré vyplývajú z mandátov predchádzajúcich OZEÚ v Kosove a na tieto účely poskytujú administratívnu pomoc a prístup k príslušným spisom.
      Článok 14
      Preskúmanie
      Vykonávanie tohto rozhodnutia a jeho súlad s inými príspevkami Únie v regióne sa pravidelne skúmajú. OZEÚ predloží Rade, VP a Komisii do 30. júna 2017 správu o pokroku a do 31. marca 2018 komplexnú správu o vykonávaní mandátu.
      Článok 15
      Nadobudnutie účinnosti
      Toto rozhodnutie nadobúda účinnosť dňom jeho prijatia.

         V Bruseli 27. februára 2017

               Za Radu

               predseda

            K. MIZZI

         (*1)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244(1999) a so stanoviskom Medzinárodného súdneho dvora k vyhláseniu nezávislosti Kosova.

         (1)  Ú. v. EÚ L 212, 5.8.2016, s. 109.

         (2)  Ú. v. EÚ L 71, 16.3.2016, s. 3.

         (3)  Rozhodnutie Rady (EÚ) 2015/1988 z 22. októbra 2015 o podpise Dohody o stabilizácii a pridružení medzi Európskou úniou a Európskym spoločenstvom pre atómovú energiu na jednej strane a Kosovom na strane druhej v mene Únie (Ú. v. EÚ L 290, 6.11.2015, s. 4).

         (4)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností (Ú. v. EÚ L 274, 15.10.2013, s. 1).


title: Rozhodnutie Rady (EÚ) 2016/374 zo 14. marca 2016, ktorým sa mení rozhodnutie Európskeho parlamentu a Rady č. 529/2013/EÚ tak, aby zahŕňalo referenčné úrovne obhospodarovania lesov, minimálne hodnoty na účely vymedzenia pojmu les a základný rok alebo obdobie emisií pre Chorvátsko

text:
               16.3.2016

               SK

               Úradný vestník Európskej únie

               L 70/20

         ROZHODNUTIE RADY (EÚ) 2016/374
   zo 14. marca 2016,
   ktorým sa mení rozhodnutie Európskeho parlamentu a Rady č. 529/2013/EÚ tak, aby zahŕňalo referenčné úrovne obhospodarovania lesov, minimálne hodnoty na účely vymedzenia pojmu les a základný rok alebo obdobie emisií pre Chorvátsko
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na akt o pristúpení Chorvátskej republiky, a najmä na jeho článok 50,
   so zreteľom na návrh Európskej komisie,
   keďže:

               (1)

               Podľa článku 50 aktu o pristúpení Chorvátska, ak si akty inštitúcií prijaté pred pristúpením vyžadujú úpravy z dôvodu pristúpenia, pričom nevyhnutné úpravy neboli uvedené v akte o pristúpení ani v jeho prílohách, Rada na tento účel kvalifikovanou väčšinou prijme na návrh Komisie potrebné akty, ak pôvodný akt nebol prijatý Komisiou.

               (2)

               V prílohách II, V a VI k rozhodnutiu Európskeho parlamentu a Rady č. 529/2013/EU (1) sa pre členské štáty stanovujú referenčné úrovne obhospodarovania lesov, minimálne hodnoty na účely vymedzenia pojmu les a základný rok alebo obdobie emisií.

               (3)

               Po pristúpení Chorvátskej republiky k Európskej únii 1. júla 2013 by prílohy II, V a VI k rozhodnutiu č. 529/2013/EÚ mali zahŕňať aj konkrétnu referenčnú úroveň, hodnoty na účely vymedzenia pojmu les a základný rok pre Chorvátsko.

               (4)

               Rozhodnutie č. 529/2013/EÚ by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie č. 529/2013/EÚ sa mení takto:

               1.

               V prílohe II sa za údaj pre Bulharsko vkladá:

                           „Chorvátsko

                           – 6 289 “.

               2.

               V prílohe V sa za údaj pre Bulharsko do príslušných kolónok Plocha (ha)|Korunový zápoj (%)|Výška stromov (m) vkladajú tieto údaje:

                           „Chorvátsko

                           0,1

                           10

                           2“.

               3.

               V prílohe VI sa za údaj pre Bulharsko vkladá:

                           „Chorvátsko

                           1990“.

         Článok 2
   Toto rozhodnutie je určené členským štátom.

      V Bruseli 14. marca 2016

            Za Radu

            predseda

         M.H.P. VAN DAM

      (1)  Rozhodnutie Európskeho parlamentu a Rady č. 529/2013/EÚ z 21. mája 2013 o pravidlách započítavania pre emisie a záchyty skleníkových plynov vyplývajúce z činností súvisiacich s využívaním pôdy, so zmenami vo využívaní pôdy a s lesným hospodárstvom a o informáciách týkajúcich sa opatrení súvisiacich s týmito činnosťami (Ú. v. EÚ L 165, 18.6.2013, s. 80).


title: 2012/214/EÚ: Rozhodnutie Rady z  24. apríla 2012 , ktorým sa vymenúva nemecký náhradník Výboru regiónov

text:
               26.4.2012

               SK

               Úradný vestník Európskej únie

               L 114/17

         ROZHODNUTIE RADY
   z 24. apríla 2012,
   ktorým sa vymenúva nemecký náhradník Výboru regiónov
   (2012/214/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh nemeckej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Heina VAHLDIECKA sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Za náhradníka Výboru regiónov sa na zvyšný čas funkčného obdobia, ktoré trvá do 25. januára 2015, vymenúva:

               —

               pán Heiko HECHT, Mitglied des Europa-ausschusses der Hamburgischen Bürgerschaft.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 24. apríla 2012

            Za Radu

            predseda

         N. WAMMEN

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: 2013/60/EÚ: Rozhodnutie Rady z  22. januára 2013 , ktorým sa vymenúvajú dvaja rakúski náhradníci Výboru regiónov

text:
               25.1.2013

               SK

               Úradný vestník Európskej únie

               L 22/22

         ROZHODNUTIE RADY
   z 22. januára 2013,
   ktorým sa vymenúvajú dvaja rakúski náhradníci Výboru regiónov
   (2013/60/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrhy rakúskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Achilla RUMPOLDA a pani Bernadette MENNELOVEJ sa uvoľnili dve miesta náhradníkov Výboru regiónov,

         PRIJALA TOTO ROZHODNUTIE:
   Článok 1
   Za náhradníkov Výboru regiónov sa na zvyšný čas súčasného funkčného obdobia, ktoré trvá do 25. januára 2015, vymenúvajú:

               —

               pán Wolfgang WALDNER, Landesrat beim Amt der Kärntner Landesregierung,

               —

               Dr. Gabriele NUSSΒAUMER, Landtagspräsidentin.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 22. januára 2013

            Za Radu

            predseda

         M. NOONAN

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Rozhodnutie Rady 2011/137/SZBP z  28. februára 2011 o reštriktívnych opatreniach s ohľadom na situáciu v Líbyi

text:
               3.3.2011

               SK

               Úradný vestník Európskej únie

               L 58/53

         ROZHODNUTIE RADY 2011/137/SZBP
   z 28. februára 2011
   o reštriktívnych opatreniach s ohľadom na situáciu v Líbyi
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Európska únia 23. februára 2011 vyjadrila hlboké znepokojenie nad vývojom v Líbyi. Ostro odsúdila násilie a použitie sily proti civilnému obyvateľstvu a vyslovila poľutovanie nad zásahmi proti pokojným demonštrantom.

               (2)

               EÚ opätovne vyzvala na okamžité ukončenie použitia sily a na opatrenia na riešenie oprávnených požiadaviek obyvateľstva.

               (3)

               Bezpečnostná rada Organizácie Spojených národov („Bezpečnostná rada“) prijala 26. februára 2011 rezolúciu 1970 („rezolúcia BR OSN 1970 (2011)“), ktorou sa zavádzajú reštriktívne opatrenia voči Líbyi a voči osobám a subjektom, ktoré sa podieľajú na závažnom porušovaní ľudských práv osôb v Líbyi, a to aj zapojením do útokov na civilné obyvateľstvo a objekty v rozpore s medzinárodným právom.

               (4)

               Rada sa s ohľadom na závažnosť situácie v Líbyi domnieva, že je potrebné uložiť ďalšie reštriktívne opatrenia.

               (5)

               Okrem toho je na vykonanie určitých opatrení potrebná ďalšia činnosť Únie,

         PRIJALA TOTO ROZHODNUTIE:
   Článok 1
   1.   Zakazujú sa priame alebo nepriame dodávky, predaj alebo prevod všetkých druhov výzbroje a súvisiaceho materiálu vrátane zbraní a streliva, vojenských vozidiel a vybavenia, polovojenského vybavenia a náhradných dielov pre uvedený tovar, ako aj vybavenia, ktoré by sa mohlo použiť na vnútornú represiu, do Líbye štátnymi príslušníkmi členských štátov alebo z území členských štátov či cez ne, alebo prostredníctvom plavidiel alebo lietadiel registrovaných v členských štátoch, a to bez ohľadu na to, či uvedený tovar pochádza z ich územia.
   2.   Zakazuje sa:

               a)

               poskytovať, priamo alebo nepriamo, technickú pomoc, odbornú prípravu alebo inú pomoc vrátane poskytnutia ozbrojeného žoldnierskeho personálu akejkoľvek fyzickej alebo právnickej osobe, subjektu alebo orgánu v Líbyi alebo na použitie v tejto krajine v súvislosti s vojenskými aktivitami alebo poskytovaním, údržbou a využívaním položiek uvedených v odseku 1;

               b)

               poskytovať, priamo alebo nepriamo, finančnú pomoc akejkoľvek fyzickej alebo právnickej osobe, subjektu alebo orgánu v Líbyi alebo na použitie v tejto krajine v súvislosti s vojenskými aktivitami alebo poskytovaním, údržbou a využívaním položiek uvedených v odseku 1;

               c)

               vedome a úmyselne sa zúčastňovať na činnostiach, ktorých cieľom alebo dôsledkom je obchádzanie zákazov uvedených v písmenách a) alebo b).

         Článok 2
   1.   Článok 1 sa nevzťahuje na:

               a)

               dodávky, predaj alebo prevod nesmrtiaceho vojenského vybavenia, ktoré by sa mohlo použiť na vnútornú represiu, určeného výhradne na humanitárne alebo ochranné účely;

               b)

               iné dodávky, predaj alebo prevod zbraní a súvisiaceho materiálu;

               c)

               poskytovanie technickej pomoci, odbornej prípravy alebo inej pomoci vrátane personálu v súvislosti s takýmto vybavením;

               d)

               poskytovanie finančnej pomoci v súvislosti s takýmto vybavením;

         ako vopred schválil výbor ustanovený podľa bodu 24 rezolúcie BR OSN 1970 (2011) („výbor“).
   2.   Článok 1 sa nevzťahuje na dodávky, predaj alebo prevod ochranných odevov vrátane nepriestrelných viest a vojenských heliem, ktoré do Líbye výlučne pre svoju osobnú potrebu dočasne vyváža personál OSN a Európskej únie alebo jej členských štátov, zástupcovia médií a humanitárni a rozvojoví pracovníci a sprievodný personál.
   Článok 3
   Zakazuje sa obstarávanie položiek uvedených v článku 1 ods. 1 z Líbye zo strany štátnych príslušníkov členských štátov alebo prostredníctvom ich plavidiel alebo lietadiel registrovaných v členských štátoch, bez ohľadu na to, či pôvod uvedených položiek je alebo nie je na území Líbye.
   Článok 4
   1.   Členské štáty po dohode so svojimi vnútroštátnymi orgánmi a v súlade so svojimi právnymi predpismi a s medzinárodným právom, najmä s námorným právom a príslušnými medzinárodnými dohodami v oblasti civilného letectva, skontrolujú každý náklad smerujúci z Líbye alebo do nej na svojom území vrátane svojich námorných prístavov a letísk, ak majú informácie, ktoré ich vedú k dôvodnému podozreniu, že náklad obsahuje položky, ktorých dodávky, predaj, prevod alebo vývoz je podľa tohto rozhodnutia zakázaný.
   2.   Ak členské štáty zistia položky, ktorých dodávky, predaj, prevod alebo vývoz je podľa tohto rozhodnutia zakázaný, zaistia ich a zneškodnia (napríklad zničením, znefunkčnením, uskladnením alebo prevodom do iného štátu ako je štát pôvodu alebo štát určenia z hľadiska použitia).
   3.   Členské štáty pri kontrolách a zneškodnení vykonávaných podľa odsekov 1 a 2 spolupracujú v súlade so svojimi vnútroštátnymi právnymi predpismi.
   4.   Lietadlá a plavidlá prevážajúce náklad z Líbye alebo do nej podliehajú požiadavke dodatočného poskytovania informácií pred príchodom alebo odchodom o všetkých tovarov, ktoré sa do členského štátu dovážajú alebo z neho vyvážajú.
   Článok 5
   1.   Členské štáty prijmú opatrenia potrebné na zabránenie vstupu na svoje územie, ako aj prechodu cezeň:

               a)

               osobám uvedeným v prílohe I k rezolúcii BR OSN 1970 (2011), ako aj ďalším osobám, ktoré v súlade s bodom 22 rezolúcie BR OSN 1970 (2011) označila Bezpečnostná rada alebo výbor uvedeným v prílohe I;

               b)

               osobám, ktoré nie sú uvedené v prílohe I, ale sa podieľajú alebo zúčastňujú na nariaďovaní, kontrole alebo akomkoľvek inom riadení závažného porušovania ľudských práv osôb v Líbyi vrátane zapojenia sa do plánovania, velenia, nariaďovania alebo vedenia útokov na civilné obyvateľstvo a objekty v rozpore s medzinárodným právom vrátane bombardovania zo vzduchu, alebo účasti na takýchto činnostiach, alebo osobám konajúcim v ich mene alebo podľa ich pokynov, ako sa uvádzajú v prílohe II.

         2.   Odsekom 1 sa členským štátom neukladá povinnosť odmietnuť vstup na svoje územie svojim štátnym príslušníkom.
   3.   Odsek 1 písm. a) sa neuplatňuje, ak výbor rozhodne, že:

               a)

               cestovanie je opodstatnené z humanitárnych dôvodov vrátane náboženských povinností; alebo

               b)

               udelenie výnimky by pomohlo naplniť ciele, ktorými sú nastolenie mieru a dosiahnutie národného zmierenia v Líbyi, ako aj stability v tomto regióne.

         4.   Odsek 1 písm. a) sa neuplatňuje, ak:

               a)

               vstup na územie alebo prechod cezeň je potrebný na účely súdneho konania; alebo

               b)

               členský štát jednotlivo rozhodne, že takýto vstup alebo prechod je potrebný v záujme podpory mieru a stability v Líbyi a následne informuje výbor, a to do 48 hodín po prijatí takéhoto rozhodnutia.

         5.   Odsekom 1 písm. b) nie sú dotknuté prípady, keď je členský štát viazaný záväzkom medzinárodného práva, a to:

               a)

               ako hostiteľská krajina medzinárodnej medzivládnej organizácie;

               b)

               ako hostiteľská krajina medzinárodnej konferencie zvolanej OSN alebo pod jej záštitou;

               c)

               podľa mnohostrannej dohody, ktorou sa priznávajú výsady a imunity; alebo

               d)

               podľa Zmluvy o zmierení z roku 1929 (Lateránska dohoda), ktorú uzavrela Svätá stolica (Vatikánsky mestský štát) a Taliansko.

         6.   Odsek 5 sa považuje za uplatniteľný aj v prípadoch, keď je členský štát hostiteľskou krajinou Organizácie pre bezpečnosť a spoluprácu v Európe (OBSE).
   7.   Členský štát náležite informuje Radu o všetkých prípadoch, v ktorých udelí výnimku podľa odsekov 5 alebo 6.
   8.   Členské štáty môžu udeliť výnimky z opatrení uložených podľa odseku 1 písm. b), ak je cesta odôvodnená naliehavou humanitárnou potrebou alebo účasťou na medzivládnych stretnutiach vrátane tých, ktoré podporuje Únia, alebo tých, ktorých hostiteľskou krajinou je členský štát predsedajúci OBSE, na ktorých sa vedie politický dialóg, ktorý priamo podporuje demokraciu, ľudské práva a právny štát v Líbyi.
   9.   Členský štát, ktorý si želá udeliť výnimky uvedené v odseku 8, to písomne oznámi Rade. Výnimka sa považuje za udelenú, pokiaľ jeden alebo viacerí členovia Rady písomne nevznesú námietku do dvoch pracovných dní od doručenia oznámenia o navrhovanej výnimke. V prípade, že jeden alebo viacerí členovia Rady vznesú námietku, môže o udelení navrhovanej výnimky rozhodnúť Rada kvalifikovanou väčšinou.
   10.   V prípadoch, keď členský štát podľa odsekov 5, 6 a 8 povolí osobám uvedeným v prílohe vstup na svoje územie alebo prechod cezeň, toto povolenie sa obmedzí na účel, na ktorý bolo udelené, a na osoby, ktorých sa týka.
   Článok 6
   1.   Všetky finančné prostriedky, iné finančné aktíva a hospodárske zdroje, ktoré sú priamo alebo nepriamo vo vlastníctve alebo pod kontrolou:

               a)

               osôb a subjektov uvedených v prílohe II k rezolúcii BR OSN 1970 (2011) a ďalších osôb a subjektov, ktoré označila Bezpečnostná rada alebo výbor v súlade s bodom 22 rezolúcie BR OSN 1970 (2011), alebo jednotlivcov alebo subjektov konajúcich v ich mene alebo podľa ich pokynov, alebo subjektov, ktoré sú v ich vlastníctve alebo pod ich kontrolou, ako sa uvádzajú v prílohe III;

               b)

               osôb a subjektov, ktoré nie sú uvedené v prílohe III, ale sa podieľajú alebo zúčastňujú na nariaďovaní, kontrole alebo akomkoľvek inom riadení závažného porušovania ľudských práv osôb v Líbyi vrátane zapojenia sa do plánovania, velenia, nariaďovania alebo vedenia útokov na civilné obyvateľstvo a objekty v rozpore s medzinárodným právom vrátane bombardovania zo vzduchu, alebo účasti na takýchto činnostiach, alebo jednotlivcov alebo subjektov konajúcich v ich mene alebo podľa ich pokynov, alebo subjektov, ktoré sú v ich vlastníctve alebo pod ich kontrolou, ako sa uvádzajú v prílohe IV,

         sa zmrazia.
   2.   Fyzickým a právnickým osobám a subjektom uvedeným v odseku 1, a to ani v ich prospech, sa priamo ani nepriamo nesprístupnia žiadne finančné prostriedky, iné finančné aktíva ani hospodárske zdroje.
   3.   Môžu sa udeliť výnimky pre finančné prostriedky, iné finančné aktíva alebo hospodárske zdroje, ktoré sú:

               a)

               nevyhnutné na základné výdavky vrátane platieb za potraviny, nájom alebo hypotéku, lieky a lekárske ošetrenie, úhrady daní, poistného a poplatkov za verejné služby;

               b)

               určené výlučne na úhradu primeraných honorárov a náhradu výdavkov, ktoré vznikli v súvislosti s poskytovaním právnych služieb podľa vnútroštátnych právnych predpisov; alebo

               c)

               určené výlučne na úhradu poplatkov alebo náhradu nákladov na služby spojené s bežným vedením alebo správou zmrazených finančných prostriedkov, iných finančných aktív alebo hospodárskych zdrojov podľa vnútroštátnych právnych predpisov,

         po tom, ako dotknutý členský štát oznámi výboru svoj zámer povoliť, ak je to vhodné, prístup k finančným prostriedkom, iným finančným aktívam a hospodárskym zdrojom a výbor do piatich pracovných dní od tohto oznámenia neprijme rozhodnutie o zamietnutí.
   4.   Výnimky sa môžu udeliť aj pre finančné prostriedky alebo hospodárske zdroje,

               a)

               ktoré sú potrebné na mimoriadne výdavky, potom ako ich dotknutý členský štát podľa potreby oznámi výboru a po schválení výborom; alebo

               b)

               na ktoré sa vzťahuje súdne, správne alebo arbitrážne opatrenie alebo rozhodnutie, pričom v tomto prípade sa po oznámení dotknutým členským štátom výboru môžu finančné prostriedky, iné finančné aktíva a hospodárske zdroje podľa potreby použiť na účely tohto opatrenia alebo rozhodnutia za predpokladu, že toto opatrenie alebo rozhodnutie existovali pred dátumom prijatia rezolúcie BR OSN 1970 (2011) a nie sú v prospech osoby alebo subjektu uvedených v odseku 1;

         5.   Odsek 1 nebráni tomu, aby označená osoba alebo subjekt vykonávali platby splatné na základe zmlúv uzatvorených pred tým, ako boli takáto osoba alebo subjekt zaradené do zoznamu, pod podmienkou, že príslušný členský štát stanovil, že príjemcom platby nie je priamo ani nepriamo osoba alebo subjekt, ktoré sú uvedené v odseku 1, a potom ako príslušný členský štát výboru oznámi zámer vykonať alebo prijať takéto platby alebo prípadne povoliť uvoľnenie finančných prostriedkov, iných finančných aktív alebo hospodárskych zdrojov na tento účel, a to 10 pracovných dní pred takýmto povolením.
   6.   Odsek 2 sa neuplatňuje, keď sa na zmrazené účty pripisujú:

               a)

               úroky alebo iné výnosy z týchto účtov; alebo

               b)

               platby splatné na základe zmlúv, dohôd alebo záväzkov, ktoré sa uzavreli alebo vznikli pred dátumom, od ktorého sa na tieto účty vzťahujú reštriktívne opatrenia,

         ak sa na takéto úroky, iné výnosy a platby naďalej vzťahuje odsek 1.
   Článok 7
   Označeným osobám alebo subjektom uvedeným v prílohách I, II, III a IV ani žiadnej inej osobe či subjektu v Líbyi vrátane líbyjskej vlády, ani inej osobe či subjektu, ktoré si uplatňujú nárok prostredníctvom akejkoľvek takejto osoby alebo subjektu alebo v ich prospech, sa nesmie uznať žiaden nárok vrátane náhrady škody alebo akéhokoľvek iného nároku takéhoto druhu, ako je napríklad nárok na započítanie pohľadávky alebo pohľadávka so zárukou, v súvislosti so žiadnou zmluvou alebo transakciou, ktorej realizácia bola úplne alebo čiastočne, priamo alebo nepriamo ovplyvnená z dôvodu opatrení, o ktorých sa rozhodlo podľa rezolúcie BR OSN 1970 (2011), vrátane opatrení Únie alebo ktoréhokoľvek členského štátu v súlade s príslušnými rozhodnutiami Bezpečnostnej rady alebo opatreniami, na ktoré sa vzťahuje toto rozhodnutie, na základe požiadaviek v týchto rozhodnutiach alebo opatreniach alebo v súvislosti s ich vykonávaním.
   Článok 8
   1.   Rada vykoná úpravy v prílohách I a III na základe rozhodnutí Bezpečnostnej rady alebo výboru.
   2.   Rada na základe návrhu členských štátov alebo vysokého predstaviteľa Únie pre zahraničné veci a bezpečnostnú politiku vypracuje zoznamy pre prílohy II a IV a prijme k nim úpravy.
   Článok 9
   1.   Ak Bezpečnostná rada alebo výbor zaradia do zoznamu osobu alebo subjekt, Rada takúto osobu alebo subjekt zaradí do prílohy I alebo III.
   2.   Ak Rada rozhodne, že osoba alebo subjekt budú podliehať opatreniam uvedeným v článku 5 ods. 1 písm. b) a v článku 6 ods. 1 písm. b), príslušným spôsobom zmení a doplní prílohy II a IV.
   3.   Rada oznámi svoje rozhodnutie vrátane dôvodov zaradenia do zoznamu dotknutej osobe alebo subjektu uvedeným v odsekoch 1 a 2, a to buď priamo, ak je známa ich adresa, alebo prostredníctvom uverejnenia oznámenia, a poskytne tak dotknutej osobe alebo subjektu možnosť vyjadriť sa.
   4.   V prípade, že sa predložia pripomienky alebo zásadné nové dôkazy, Rada preskúma svoje rozhodnutie a dotknutú osobu alebo subjekt o tom príslušne informuje.
   Článok 10
   1.   V prílohách I, II, III a IV sa uvádzajú dôvody zaradenia dotknutých osôb a subjektov do zoznamu, ako ich so zreteľom na prílohy I a III poskytla Bezpečnostná rada alebo výbor.
   2.   V prílohách I, II, III a IV sa uvádzajú aj dostupné informácie potrebné na identifikáciu dotknutých osôb alebo subjektov, ako ich so zreteľom na prílohy I a III poskytla Bezpečnostná rada alebo výbor. V prípade fyzických osôb môžu tieto informácie zahŕňať mená vrátane prezývok, dátum a miesto narodenia, štátnu príslušnosť, číslo cestovného pasu a preukazu totožnosti, pohlavie, adresu, ak je známa, a funkciu alebo povolanie. V prípade subjektov môžu tieto informácie zahŕňať názvy, miesto a dátum registrácie, registračné číslo a miesto vykonávania činnosti. V prílohách I a III sa uvádza aj dátum označenia Bezpečnostnou radou alebo výborom.
   Článok 11
   Na dosiahnutie čo najväčšieho účinku opatrení ustanovených v tomto rozhodnutí Únia vyzýva tretie štáty, aby prijali podobné reštriktívne opatrenia.
   Článok 12
   1.   Toto rozhodnutie sa podľa potreby preskúma, zmení a doplní alebo zruší, najmä na základe príslušných rozhodnutí Bezpečnostnej rady.
   2.   Opatrenia uvedené v článku 5 ods. 1 písm. b) a v článku 6 ods. 1 písm. b) sa v pravidelných intervaloch, a aspoň každých 12 mesiacov, prehodnocujú. Vzhľadom na dotknuté osoby alebo subjekty sa opatrenia prestanú uplatňovať, ak Rada v súlade s postupom uvedeným v článku 8 ods. 2 určí, že podmienky na ich uplatňovanie už neplatia.
   Článok 13
   Toto rozhodnutie nadobúda účinnosť dňom jeho prijatia.

      V Bruseli 28. februára 2011

            Za Radu

            predseda

         MARTONYI J.

      PRÍLOHA I

         Zoznam osôb podľa článku 5 ods. 1 písm. a)

                  1.

                     AL-BAGHDADI, Dr Abdulqader Mohammed

                  Číslo cestovného pasu: B010574. Dátum nar.: 1.7.1950.
                  Riaditeľ styčného úradu revolučných výborov. Revolučné výbory sa zapojili do násilností voči demonštrantom.
                  Dátum označenia zo strany OSN: 26.2.2011

                  2.

                     DIBRI, Abdulqader Yusef

                  Dátum nar.: 1946. Miesto nar.: Houn, Líbya.
                  Veliteľ osobnej ochrany Muammara QADHAFIHO. Zodpovedný za bezpečnosť režimu. Opakovane používal násilie voči disidentom.
                  Dátum označenia zo strany OSN: 26.2.2011

                  3.

                     DORDA, Abu Zayd Umar

                  Riaditeľ, Organizácia pre vonkajšiu bezpečnosť. Prívrženec režimu: Riaditeľ agentúry pre vonkajšie spravodajské informácie.
                  Dátum označenia zo strany OSN: 26.2.2011

                  4.

                     JABIR, generálmajor Abu Bakr Yunis

                  Dátum nar.: 1952. Miesto nar.: Jalo, Líbya.
                  Minister obrany. Celková zodpovednosť za činnosť ozbrojených síl.
                  Dátum označenia zo strany OSN: 26.2.2011

                  5.

                     MATUQ, Matuq Mohammed

                  Dátum nar.: 1956. Miesto nar.: Khoms.
                  Štátny tajomník pre verejnoprospešné služby. Patrí k najvyšším predstaviteľom režimu. Spolupracuje s revolučnými výbormi. V minulosti sa podieľal na potláčaní opozície a používaní násilia.
                  Dátum označenia zo strany OSN: 26.2.2011

                  6.

                     QADHAF AL-DAM, Sayyid Mohammed

                  Dátum nar.: 1948 Miesto nar.: Sirte, Líbya.
                  Bratranec Muammara QADHAFIHO. V 80. rokoch 20. storočia sa podieľal na kampani úkladných vrážd členov opozície a je údajne zodpovedný za viaceré úmrtia v Európe. Údajne mal byť zapojený aj do obstarávania zbraní.
                  Dátum označenia zo strany OSN: 26.2.2011

                  7.

                     QADHAFI, Aisha Muammar

                  Dátum nar.: 1978. Miesto nar.: Tripolis, Líbya.
                  Dcéra Muammara QADHAFIHO. Úzke prepojenie na režim.
                  Dátum označenia zo strany OSN: 26.2.2011

                  8.

                     QADHAFI, Hannibal Muammar

                  Číslo cestovného pasu: B/002210. Dátum nar.: 20.9.1975. Miesto nar.: Tripolis, Líbya.
                  Syn Muammara QADHAFIHO. Úzke prepojenie na režim.
                  Dátum označenia zo strany OSN: 26.2.2011

                  9.

                     QADHAFI, Khamis Muammar

                  Dátum nar.: 1978. Miesto nar.: Tripolis, Líbya.
                  Syn Muammara QADHAFIHO. Úzke prepojenie na režim. Veliteľ vojenských jednotiek zapojených do potlačenia demonštrácií.
                  Dátum označenia zo strany OSN: 26.2.2011

                  10.

                     QADHAFI, Mohammed Muammar

                  Dátum nar.: 1970. Miesto nar.: Tripolis, Líbya.
                  Syn Muammara QADHAFIHO. Úzke prepojenie na režim.
                  Dátum označenia zo strany OSN: 26.2.2011

                  11.

                     QADHAFI, Muammar Mohammed Abu Minyar

                  Dátum nar.: 1942. Miesto nar.: Sirte, Líbya.
                  Vodca revolúcie, najvyšší veliteľ ozbrojených síl. Zodpovedný za nariadenie potlačenia demonštrácií a porušovanie ľudských práv.
                  Dátum označenia zo strany OSN: 26.2.2011

                  12.

                     QADHAFI, Mutassim

                  Dátum nar.: 1976. Miesto nar.: Tripolis, Líbya.
                  Poradca pre národnú bezpečnosť. Syn Muammara QADHAFIHO. Úzke prepojenie na režim.
                  Dátum označenia zo strany OSN: 26.2.2011

                  13.

                     QADHAFI, Saadi

                  Číslo cestovného pasu: 014797. Dátum nar.: 25.5.1973. Miesto nar.: Tripolis, Líbya
                  Veliteľ osobitných jednotiek. Syn Muammara QADHAFIHO. Úzke prepojenie na režim. Veliteľ vojenských jednotiek zapojených do potlačenia demonštrácií.
                  Dátum označenia zo strany OSN: 26.2.2011

                  14.

                     QADHAFI, Saif al-Arab

                  Dátum nar.: 1982. Miesto nar.: Tripolis, Líbya.
                  Syn Muammara QADHAFIHO. Úzke prepojenie na režim.
                  Dátum označenia zo strany OSN: 26.2.2011

                  15.

                     QADHAFI, Saif al-Islam

                  Číslo cestovného pasu: B014995. Dátum nar.: 25.6.1972. Miesto nar.: Tripolis, Líbya.
                  Riaditeľ Qadhafiho nadácie. Syn Muammara QADHAFIHO. Úzke prepojenie na režim. Plamenné verejné vyhlásenia podporujúce použitie násilia voči demonštrantom.
                  Dátum označenia zo strany OSN: 26.2.2011

                  16.

                     AL-SENUSSI, plukovník Abdullah

                  Dátum nar. 1949. Miesto nar.: Sudán.
                  Riaditeľ vojenskej spravodajskej služby. Vojenská spravodajská služba bola zapojená do potlačenia demonštrácií. Je podozrivý, že v minulosti bol okrem iného zapojený do masakry vo väznici Abu Selim. Bol odsúdený v neprítomnosti za bombový útok na let UTA. Švagor Muammara QADHAFIHO.
                  Dátum označenia zo strany OSN: 26.2.2011

      PRÍLOHA II

         Zoznam osôb podľa článku 5 ods. 1 písm. b)

                  Meno

                  Identifikačné informácie

                  Dôvody

                  Dátum zaradenia na zoznam

                  1.

                  ABDULHAFIZ, plukovník Mas’ud

                  postavenie: veliteľ ozbrojených síl

                  Tretí vo velení ozbrojených síl. Významná úloha vo vojenskej spravodajskej službe.

                  28.2.2011

                  2.

                  ABDUSSALAM, Abdussalam Mohammed

                  postavenie: Veliteľ protiteroristického oddelenia, Organizácia pre vonkajšiu bezpečnosť
                  Dátum nar.: 1952
                  Miesto nar.: Tripolis, Líbya

                  Významný člen revolučného výboru. Blízky spolupracovník Muammara QADHAFIHO.

                  28.2.2011

                  3.

                  ABU SHAARIYA

                  postavenie: zástupca riaditeľa, Organizácia pre vonkajšiu bezpečnosť

                  Významný predstaviteľ režimu. Švagor Muammara QADHAFIHO.

                  28.2.2011

                  4.

                  ASHKAL, Al-Barrani

                  postavenie: zástupca riaditeľa, vojenská spravodajská služba.

                  Patrí k najvyšším predstaviteľom režimu.

                  28.2.2011

                  5.

                  ASHKAL, Omar

                  postavenie: riaditeľ, Hnutie revolučných výborov
                  Miesto nar.: Sirte, Líbya

                  Revolučné výbory sa zapojili do násilností voči demonštrantom.

                  28.2.2011

                  6.

                  QADHAF AL-DAM, Ahmed Mohammed

                  Dátum nar.: 1952
                  Miesto nar.: Egypt

                  bratranec Muammara QADHAFIHO. Od roku 1995 mal údajne veliť elitnému armádnemu oddielu zodpovednému za Qadhafiho osobnú bezpečnosť a mal mať kľúčovú úlohu v Organizácii pre vonkajšiu bezpečnosť. Podieľal sa na plánovaní operácií proti líbyjským disidentom v zahraničí a bol priamo zapojený do teroristických činností.

                  28.2.2011

                  7.

                  AL-BARASSI, Safia Farkash

                  Dátum nar.: 1952
                  Miesto nar.: Al Bayda, Líbya

                  manželka Muammara QADHAFIHO.
                  Úzke prepojenie na režim.

                  28.2.2011

                  8.

                  SALEH, Bachir

                  Dátum nar.: 1946
                  Miesto nar.: Traghen

                  vedúci úradu vodcu.
                  Úzke prepojenie na režim.

                  28.2.2011

                  9.

                  generál TOHAMI, Khaled

                  Dátum nar.: 1946
                  Miesto nar.: Genzur

                  riaditeľ úradu pre vnútornú bezpečnosť.
                  Úzke prepojenie na režim.

                  28.2.2011

                  10.

                  FARKASH, Mohammed Boucharaya

                  Dátum nar.: 1. júl 1949
                  Miesto nar.: Al-Bayda

                  riaditeľ spravodajskej služby na úrade pre vonkajšiu bezpečnosť.
                  Úzke prepojenie na režim.

                  28.2.2011

      PRÍLOHA III

         Zoznam osôb a subjektov podľa článku 6 ods. 1 písm. a)

                  1.

                     QADHAFI, Aisha Muammar

                  Dátum nar.: 1978. Miesto nar.: Tripolis, Líbya.
                  Dcéra Muammara QADHAFIHO. Úzke prepojenie na režim.
                  Dátum označenia zo strany OSN: 26.2.2011

                  2.

                     QADHAFI, Hannibal Muammar

                  Číslo cestovného pasu: B/002210. Dátum nar.: 20.9.1975. Miesto nar.: Tripolis, Líbya.
                  Syn Muammara QADHAFIHO. Úzke prepojenie na režim.
                  Dátum označenia zo strany OSN: 26.2.2011

                  3.

                     QADHAFI, Khamis Muammar

                  Dátum nar.: 1978. Miesto nar.: Tripolis, Líbya.
                  Syn Muammara QADHAFIHO. Úzke prepojenie na režim. Veliteľ vojenských jednotiek zapojených do potlačenia demonštrácií.
                  Dátum označenia zo strany OSN: 26.2.2011

                  4.

                     QADHAFI, Muammar Mohammed Abu Minyar

                  Dátum nar.: 1942. Miesto nar.: Sirte, Líbya.
                  Vodca revolúcie, najvyšší veliteľ ozbrojených síl. Zodpovedný za nariadenie potlačenia demonštrácií a porušovanie ľudských práv.
                  Dátum označenia zo strany OSN: 26.2.2011

                  5.

                     QADHAFI, Mutassim

                  Dátum nar.: 1976. Miesto nar.: Tripolis, Líbya.
                  Poradca pre národnú bezpečnosť. syn Muammara QADHAFIHO. Úzke prepojenie na režim.
                  Dátum označenia zo strany OSN: 26.2.2011

                  6.

                     QADHAFI, Saif al-Islam

                  Riaditeľ Quadhafiho nadácie. Číslo cestovného pasu: B014995. Dátum nar.: 25.6.1972. Miesto nar.: Tripolis, Líbya.
                  syn Muammara QADHAFIHO. Úzke prepojenie na režim. Plamenné verejné vyhlásenia podporujúce použitie násilia voči demonštrantom.
                  Dátum označenia zo strany OSN: 26.2.2011

      PRÍLOHA IV

         Zoznam osôb a subjektov podľa článku 6 ods. 1 písm. b)

                  Meno

                  Identifikačné informácie

                  Dôvody

                  Dátum zaradenia na zoznam

                  1.

                  ABDULHAFIZ, plukovník Mas’ud

                  postavenie: veliteľ ozbrojených síl

                  Tretí vo velení ozbrojených síl. Významná úloha vo vojenskej spravodajskej službe.

                  28.2.2011

                  2.

                  ABDUSSALAM, Abdussalam Mohammed

                  postavenie: Veliteľ protiteroristického oddelenia, Organizácia pre vonkajšiu bezpečnosť
                  Dátum nar.: 1952
                  Miesto nar.: Tripolis, Líbya

                  Významný člen revolučného výboru. Blízky spolupracovník Muammara QADHAFIHO.

                  28.2.2011

                  3.

                  ABU SHAARIYA

                  postavenie: zástupca riaditeľa, Organizácia pre vonkajšiu bezpečnosť

                  Významný predstaviteľ režimu. Švagor Muammara QADHAFIHO

                  28.2.2011

                  4.

                  ASHKAL, Al-Barrani

                  postavenie: zástupca riaditeľa, vojenská spravodajská služba

                  Patrí k najvyšším predstaviteľom režimu.

                  28.2.2011

                  5.

                  ASHKAL, Omar

                  postavenie: riaditeľ, Hnutie revolučných výborov
                  Miesto nar.: Sirte, Líbya

                  Revolučné výbory sa zapojili do násilností voči demonštrantom.

                  28.2.2011

                  6.

                  AL-BAGHDADI, Dr Abdulqader Mohammed

                  postavenie: riaditeľ styčného úradu revolučných výborov
                  číslo cestovného pasu: B010574
                  Dátum nar.: 1.7.1950

                  Revolučné výbory sa zapojili do násilností voči demonštrantom.

                  28.2.2011

                  7.

                  DIBRI, Abdulqader Yusef

                  postavenie: Veliteľ osobnej ochrany Muammara QADHAFIHO.
                  Dátum nar.: 1946
                  Miesto nar.: Houn, Líbya

                  Zodpovedný za bezpečnosť režimu. Opakovane používal násilie voči disidentom.

                  28.2.2011

                  8.

                  DORDA, Abu Zayd Umar

                  postavenie: riaditeľ, Organizácia pre vonkajšiu bezpečnosť

                  Prívrženec režimu. Riaditeľ agentúry pre vonkajšie spravodajské informácie.

                  28.2.2011

                  9.

                  JABIR, generálmajor Abu Bakr Yunis

                  postavenie: minister obrany
                  Dátum nar.: 1952
                  Miesto nar.: Jalo, Líbya

                  Celková zodpovednosť za činnosť ozbrojených síl.

                  28.2.2011

                  10.

                  MATUQ, Matuq Mohammed

                  postavenie: štátny tajomník pre verejnoprospešné služby
                  Dátum nar.: 1956
                  Miesto nar.: Khoms

                  Patrí k najvyšším predstaviteľom režimu. Spolupracuje s revolučnými výbormi. V minulosti sa podieľal na potláčaní opozície a používaní násilia.

                  28.2.2011

                  11.

                  QADHAF AL-DAM, Ahmed Mohammed

                  Dátum nar.: 1952
                  Miesto nar.: Egypt

                  bratranec Muammara QADHAFIHO. Od roku 1995 mal údajne veliť elitnému armádnemu oddielu zodpovednému za Qadhafiho osobnú bezpečnosť a mal mať kľúčovú úlohu v Organizácii pre vonkajšiu bezpečnosť. Podieľal sa na plánovaní operácií proti líbyjským disidentom v zahraničí a bol priamo zapojený do teroristických činností.

                  28.2.2011

                  12.

                  QADHAF AL-DAM, Sayyid Mohammed

                  Dátum nar.: 1948
                  Miesto nar.: Sirte, Líbya

                  bratranec Muammara QADHAFIHO. V 80. rokoch 20. storočia sa Sayyid podieľal na kampani úkladných vrážd členov opozície a je údajne zodpovedný za viaceré úmrtia v Európe. Údajne mal byť zapojený aj do obstarávania zbraní.

                  28.2.2011

                  13.

                  QADHAFI, Mohammed Muammar

                  postavenie: predseda líbyjskej všeobecnej poštovej a telekomunikačnej spoločnosti
                  Dátum nar.: 1970
                  Miesto nar.: Tripolis, Líbya

                  syn Muammara QADHAFIHO. Úzke prepojenie na režim.

                  28.2.2011

                  14.

                  QADHAFI, Saadi

                              postavenie: Veliteľ osobitných jednotiek.

                              číslo cestovného pasu: 014797

                              Dátum nar.: 25.5.1973

                              Miesto nar.: Tripolis, Líbya

                  syn Muammara QADHAFIHO. Úzke prepojenie na režim. Veliteľ vojenských jednotiek zapojených do potlačenia demonštrácií.

                  28.2.2011

                  15.

                  QADHAFI, Saif al-Arab

                  Dátum nar.: 1982
                  Miesto nar.: Tripolis, Líbya

                  syn Muammara QADHAFIHO. Úzke prepojenie na režim.

                  28.2.2011

                  16.

                  AL-SENUSSI, plukovník Abdullah (Al-Megrahi)

                  postavenie: riaditeľ vojenskej spravodajskej služby
                  Dátum nar.: 1949
                  Miesto nar.: Sudán

                  Vojenská spravodajská služba bola zapojená do potlačenia demonštrácií. Je podozrivý, že v minulosti bol okrem iného zapojený do masakry vo väznici v Abu Selim. Bol odsúdený v neprítomnosti za bombový útok na let UTA. Švagor Muammara QADHAFIHO.

                  28.2.2011

                  17.

                  AL-BARASSI, Safia Farkash

                  Dátum nar.: 1952
                  Miesto nar.: Al Bayda, Líbya

                  manželka Muammara QADHAFIHO.
                  Úzke prepojenie na režim.

                  28.2.2011

                  18.

                  SALEH, Bachir

                  Dátum nar.: 1946
                  Miesto nar.: Traghen

                  vedúci úradu vodcu.
                  Úzke prepojenie na režim.

                  28.2.2011

                  19.

                  generál TOHAMI, Khaled

                  Dátum nar.: 1946
                  Miesto nar.: Genzur

                  riaditeľ úradu pre vnútornú bezpečnosť
                  Úzke prepojenie na režim.

                  28.2.2011

                  20.

                  FARKASH, Mohammed Boucharaya

                  Dátum nar.: 1. júl 1949
                  Miesto nar.: Al-Bayda

                  riaditeľ spravodajskej služby na úrade pre vonkajšiu bezpečnosť.
                  Úzke prepojenie na režim.

                  28.2.2011


title: Rozhodnutie Rady z 26. júna 2017, ktorým sa obnovuje riadiaca rada Európskeho strediska pre rozvoj odborného vzdelávania

text:
               28.6.2017

               SK

               Úradný vestník Európskej únie

               C 204/2

         ROZHODNUTIE RADY
   z 26. júna 2017,
   ktorým sa obnovuje riadiaca rada Európskeho strediska pre rozvoj odborného vzdelávania
   (2017/C 204/03)
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na kandidátku, ktorú navrhla dánska vláda,
   keďže:

               (1)

               Rada rozhodnutiami zo 14. júla 2015 (2) a 14. septembra 2015 (3) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2015 do 17. septembra 2018.

               (2)

               V dôsledku odstúpenia pána Larsa MORTENSENAje pre Dánsko k dispozícii jedno miesto člena riadiacej rady strediska v kategórii zástupcov vlád.

               (3)

               Členovia riadiacej rady uvedeného strediska by sa mali vymenovať na zvyšný čas funkčného obdobia, ktoré sa skončí 17. septembra 2018,

         ROZHODLA TAKTO:
   Článok 1
   Týmto sa za člena riadiacej rady Európskeho strediska pre rozvoj odborného vzdelávania na zvyšný čas funkčného obdobia, ktoré trvá do 17. septembra 2018, vymenúva:
   ZÁSTUPCOVIA VLÁD:

               DÁNSKO

               pani Lise Lotte TOFTOVÁ

         Článok 2
   Toto rozhodnutie sa uverejní v Úradnom vestníku Európskej únie na účely informovania.

      V Luxemburgu 26. júna 2017

            Za Radu

            predseda

         J. MIZZI

      (1)  Ú. v. ES L 39, 13.2.1975, s. 1.

      (2)  Ú. v. EÚ C 232, 16.7.2015, s. 2.

      (3)  Ú. v. EÚ C 305, 16.9.2015, s. 2.


title: 2006/538/ES,Euratom: Rozhodnutie Rady a Komisie z 24. januára 2006 o uzavretí Protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Ukrajinou na strane druhej (DPS) o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k DPS a o úpravách DPS

text:
               16.8.2006

               SK

               Úradný vestník Európskej únie

               L 224/21

      ROZHODNUTIE RADY A KOMISIE

   z 24. januára 2006
   o uzavretí Protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Ukrajinou na strane druhej (DPS) o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k DPS a o úpravách DPS
   (2006/538/ES, Euratom)
   RADA EURÓPSKEJ ÚNIE A KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 44 ods. 2, poslednú vetu článku 47 ods. 2, článok 55, článok 57 ods. 2, článok 71, článok 80 ods. 2, články 93, 94, 133 a 181a v spojení s druhou vetou jej článku 300 ods. 2 a prvým pododsekom jej článku 300 ods. 3,
   so zreteľom na Zmluvu o založení Európskeho spoločenstva pre atómovú energiu, a najmä na druhý odsek jej článku 101,
   so zreteľom na Zmluvu o pristúpení z roku 2003, a najmä na jej článok 2 ods. 3,
   so zreteľom na Akt o pristúpení z roku 2003, a najmä na jeho článok 6 ods. 2,
   so zreteľom na návrh Komisie,
   so zreteľom na stanovisko Európskeho parlamentu (1),
   so zreteľom na súhlas Rady podľa článku 101 Zmluvy o založení Európskeho spoločenstva pre atómovú energiu,
   keďže:

               (1)

               Protokol k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Ukrajinou na strane druhej (DPS) o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k DPS a o úpravách DPS bol v mene Európskeho spoločenstva a členských štátov podpísaný 29. apríla 2004 v súlade s rozhodnutím Rady 2006/537/ES (2).

               (2)

               Protokol sa predbežne vykonáva odo dňa pristúpenia až do nadobudnutia jeho platnosti.

               (3)

               Protokol by sa mal schváliť,

         ROZHODLI TAKTO:
   Článok 1
   Protokol k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Ukrajinou na strane druhej (DPS) o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k DPS a o úpravách DPS sa týmto schvaľuje v mene Európskeho spoločenstva, Európskeho spoločenstva pre atómovú energiu a členských štátov.
   Text protokolu je pripojený k tomuto rozhodnutiu (3).
   Článok 2
   Predseda Rady odovzdá v mene Európskeho spoločenstva a jeho členských štátov oznámenie ustanovené v článku 4 protokolu. Predseda Komisie zároveň odovzdá takéto oznámenie v mene Európskeho spoločenstva pre atómovú energiu.

      V Bruseli 24. januára 2006

            Za Radu

            predseda

         K.-H. GRASSER

            Za Komisiu

            predseda

         J. M. BARROSO

      (1)  Ú. v. EÚ C 174 E, 14.7.2005, s. 45.

      (2)  Pozri stranu 15 tohto úradného vestníka.

      (3)  Pozri stranu 16 tohto úradného vestníka.


title: Rozhodnutie Rady 2011/518/SZBP z 25. augusta 2011 , ktorým sa vymenúva osobitný zástupca Európskej únie pre Zakaukazsko a pre krízu v Gruzínsku

text:
               27.8.2011

               SK

               Úradný vestník Európskej únie

               L 221/5

         ROZHODNUTIE RADY 2011/518/SZBP
   z 25. augusta 2011,
   ktorým sa vymenúva osobitný zástupca Európskej únie pre Zakaukazsko a pre krízu v Gruzínsku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 20. februára 2006 prijala jednotnú akciu 2006/121/SZBP (1), ktorou sa pán Peter SEMNEBY vymenoval za osobitného zástupcu Európskej únie pre Zakaukazsko. Mandát pána Petra SEMNEBYHO stratil účinnosť 28. februára 2011.

               (2)

               Rada 25. septembra 2008 prijala jednotnú akciu 2008/760/SZBP (2), ktorou vymenovala pána Pierra MORELA za osobitného zástupcu Európskej únie pre krízu v Gruzínsku. Mandát pána Pierra MORELA stráca účinnosť 31. augusta 2011.

               (3)

               Na obdobie od 1. septembra 2011 do 30. júna 2012 by sa mal vymenovať za osobitný zástupca Európskej únie (OZEÚ) pre Zakaukazsko a pre krízu v Gruzínsku.

               (4)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedené v článku 21 zmluvy,

         PRIJALA TOTO ROZHODNUTIE:
   Článok 1
   Vymenovanie
   Pán Philippe LEFORT sa týmto vymenúva za osobitného zástupcu Európskej únie (OZEÚ) pre Zakaukazsko a pre krízu v Gruzínsku na obdobie od 1. septembra 2011 do 30. júna 2012. Mandát OZEÚ sa môže ukončiť skôr, ak o tom rozhodne Rada na návrh vysokej predstaviteľky Únie pre zahraničné veci a bezpečnostnú politiku (VP).
   Článok 2
   Ciele politiky
   Mandát OZEÚ je založený na cieľoch politiky Únie týkajúcej sa Zakaukazska vrátane cieľov, ktoré sa stanovili v záveroch z mimoriadneho zasadnutia Európskej rady, ktoré sa uskutočnilo 1. septembra 2008 v Bruseli, a v záveroch Rady z 15. septembra 2008. Tieto ciele zahŕňajú:

               a)

               v súlade s existujúcimi mechanizmami vrátane Organizácie pre bezpečnosť a spoluprácu v Európe (OBSE) a jej minskej skupiny predchádzať konfliktom v regióne, prispievať k mierovému urovnaniu konfliktov v regióne vrátane krízy v Gruzínsku a konfliktu v Náhornom Karabachu (podporou návratu utečencov a vnútorne vysídlených osôb a inými vhodnými spôsobmi) a podporovať vykonávanie takého riešenia, ktoré je v súlade so zásadami medzinárodného práva;

               b)

               udržiavať konštruktívne vzťahy s hlavnými zainteresovanými stranami v súvislosti so záležitosťami regiónu;

               c)

               nabádať na ďalšiu spoluprácu medzi Arménskom, Azerbajdžanom a Gruzínskom a prípadne ich susednými krajinami a podporovať ju;

               d)

               zlepšovať účinnosť a viditeľnosť Únie v regióne.

         Článok 3
   Mandát
   Na dosiahnutie uvedených cieľov politiky sa OZEÚ udeľuje mandát:

               a)

               nadväzovať vzťahy s vládami, parlamentmi a inými kľúčovými politickými aktérmi, súdnictvom a občianskou spoločnosťou v regióne;

               b)

               nabádať krajiny regiónu na spoluprácu v regionálnych záležitostiach spoločného záujmu, ako sú napr. spoločné hrozby pre bezpečnosť, boj proti terorizmu, nedovolené obchodovanie a organizovaná trestná činnosť;

               c)

               prispievať k mierovému urovnaniu konfliktov v súlade so zásadami medzinárodného práva a uľahčovať vykonávanie takého urovnania v úzkej spolupráci s Organizáciou Spojených národov, OBSE a jej minskou skupinou;

               d)

               pokiaľ ide o krízu v Gruzínsku:

                           (i)

                           pomáhať pri príprave medzinárodných rozhovorov uskutočňovaných podľa bodu 6 plánu na urovnanie konfliktu z 12. augusta 2008 („medzinárodné rokovania v Ženeve“) a jeho vykonávacích opatrení z 8. septembra 2008 vrátane dojednaní o bezpečnosti a stabilite v regióne; riešiť otázku utečencov a vnútorne vysídlených osôb na základe medzinárodne uznávaných zásad a všetky ostatné otázky po vzájomnej dohode zúčastnených strán,

                           (ii)

                           pomáhať pri vymedzení pozície Únie a na úrovni OZEÚ ju zastupovať na rokovaniach uvedených v bode (i) a

                           (iii)

                           uľahčovať vykonávanie plánu na urovnanie konfliktu z 12. augusta 2008, ako aj jeho vykonávacích opatrení z 8. septembra 2008;

               e)

               uľahčovať vypracovanie a vykonávanie opatrení na budovanie dôvery;

               f)

               podľa potreby pomáhať pri príprave príspevku Únie k realizácii možného urovnania konfliktu;

               g)

               zintenzívňovať dialóg Únie s hlavnými dotknutými zainteresovanými stranami o otázkach regiónu;

               h)

               pomáhať Únii pri ďalšom rozvíjaní komplexnej politiky voči Zakaukazsku;

               i)

               v rámci činností stanovených v tomto článku prispievať k vykonávaniu politiky EÚ v oblasti ľudských práv a usmernení EÚ pre oblasť ľudských práv, najmä pokiaľ ide o deti a ženy v oblastiach zasiahnutých konfliktom, a to najmä sledovaním a riešením vývoja v tejto súvislosti.

         Článok 4
   Vykonávanie mandátu
   1   OZEÚ je zodpovedný za vykonávanie mandátu pod vedením VP.
   2   Politický a bezpečnostný výbor (PBV) je s OZEÚ v úzkom spojení a je jeho hlavným styčným bodom s Radou. PBV činnosť OZEÚ v rámci jeho mandátu strategicky a politicky usmerňuje bez toho, aby boli dotknuté právomoci VP.
   3   OZEÚ úzko spolupracuje s Európskou službou pre vonkajšiu činnosť (ESVČ).
   Článok 5
   Financovanie
   1   Finančná referenčná suma určená na úhradu výdavkov spojených s mandátom OZEÚ v období od 1. septembra 2011 do 30. júna 2012 je 1 758 000 EUR.
   2   Výdavky financované zo sumy uvedenej v odseku 1 sú oprávnené od 1. septembra 2011. Hospodári sa s nimi v súlade s postupmi a pravidlami, ktoré sa vzťahujú na všeobecný rozpočet Únie.
   3   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci mandátu OZEÚ a zodpovedajúcich dostupných finančných prostriedkov zodpovedá za vytvorenie tímu. Tím zahŕňa odborníkov na osobitné politické otázky vyplývajúce z mandátu. OZEÚ bezodkladne informuje Radu a Komisiu o zložení tímu.
   2.   Členské štáty, inštitúcie Únie a ESVČ môžu navrhnúť vyslanie personálu pre OZEÚ. Plat členov vyslaného personálu hradí príslušný členský štát, príslušná inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo do ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, vysielajúcej inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
   Článok 7
   Výsady a imunity OZEÚ a personálu OZEÚ
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov personálu OZEÚ, sa podľa potreby dohodnú s hostiteľskou stranou alebo hostiteľskými stranami. Členské štáty a Komisia poskytnú na tento účel všetku potrebnú pomoc.
   Článok 8
   Bezpečnosť utajovaných skutočností EÚ
   OZEÚ a členovia tímu OZEÚ dodržiavajú bezpečnostné zásady a minimálne normy stanovené v rozhodnutí Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (3).
   Článok 9
   Prístup k informáciám a logistická podpora
   1.   Členské štáty, Komisia a Generálny sekretariát Rady zabezpečujú, aby OZEÚ mal prístup ku všetkým relevantným informáciám.
   2.   Delegácie Únie v regióne a členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade s mandátom OZEÚ a v závislosti od bezpečnostnej situácie na území, za ktoré zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, predovšetkým tak, že:

               a)

               vypracuje bezpečnostný plán konkrétnej misie, v ktorom sa stanovujú fyzické, organizačné a procedurálne bezpečnostné opatrenia pre konkrétnu misiu, upravuje riadenie bezpečného presunu personálu do oblasti misie a v rámci nej, ako aj riadenie bezpečnostných incidentov a ktorého súčasťou je pohotovostný plán a evakuačný plán misie;

               b)

               zabezpečuje, aby všetci členovia personálu nasadzovaní mimo Únie boli poistení pre prípad zvýšeného rizika, ako si to vyžaduje situácia v oblasti misie;

               c)

               zabezpečuje, aby sa všetci členovia tímu OZEÚ, ktorí sa majú nasadiť mimo Únie, vrátane miestneho zmluvného personálu zúčastnili pred presunom do oblasti misie alebo bezprostredne po ňom na primeranom bezpečnostnom výcviku podľa stupňa rizikovosti, ktorý sa oblasti misie pridelil;

               d)

               zabezpečuje vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy v polovici trvania misie a správy o vykonávaní mandátu.

         Článok 11
   Podávanie správ
   OZEÚ pravidelne podáva PBV a VP ústne a písomné správy. OZEÚ v prípade potreby podáva správy aj pracovným skupinám Rady. Pravidelné písomné správy sa rozosielajú prostredníctvom siete COREU. OZEÚ môže na odporúčanie PBV alebo VP podávať správy Rade pre zahraničné veci.
   Článok 12
   Koordinácia
   1.   OZEÚ podporuje celkovú politickú koordináciu Únie a v záujme dosiahnutia cieľov politiky Únie pomáha zabezpečovať, aby všetky nástroje Únie v teréne pôsobili súdržne. Činnosť OZEÚ sa koordinuje s činnosťou Komisie. OZEÚ pravidelne poskytuje informácie misiám členských štátov a delegáciám Únie.
   2.   V teréne sa udržiavajú úzke vzťahy s vedúcimi delegácií Únie a vedúcimi misií členských štátov, ktorí vyvíjajú maximálne úsilie na pomoc OZEÚ pri vykonávaní jeho mandátu. OZEÚ poskytuje veliteľovi pozorovateľskej misie Európskej únie v Gruzínsku (EUMM Gruzínsko) v úzkej koordinácii s vedúcim delegácie Únie v Gruzínsku usmernenia týkajúce sa miestnej politickej situácie. OZEÚ a veliteľ civilných operácií pre EUMM Gruzínsko sa podľa potreby vzájomne radia. OZEÚ je tiež v spojení s inými medzinárodnými a regionálnymi aktérmi pôsobiacimi v teréne.
   Článok 13
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne skúma. OZEÚ predloží Rade, VP a Komisii správu o pokroku do konca januára 2012 a na konci mandátu OZEÚ súhrnnú správu o vykonávaní mandátu.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 25. augusta 2011

            Za Radu

            predseda

         M. DOWGIELEWICZ

      (1)  Ú. v. EÚ L 49, 21.2.2006, s. 14.

      (2)  Ú. v. EÚ L 259, 27.9.2008, s. 16.

      (3)  Ú. v. EÚ L 141, 27.5.2011, s. 17.